GWM sleep vermoëns ? - Forum Topic
Total Views: 82 801 679
Forums / 8. Towing Advice / GWM sleep vermoëns ?
views: 4 945 317
26 Sep 2019 @ 08:53:06 am
Ek beplan om Pietermaritzburg en Van Reenen se opdraendes aan te vat met n GWM Steed 5. Die het n ongeveer n 2013 Copy Isuzu diesel engin met turbo onder sy bonnet. Die syfers wat gegee word is 80 KW en 300 NM.
Op sy stert gaan ek karavaan sleep en altesaam gaan die bakkie omtrent 1800 kg moet hanteer.
Wie sleep met die bakkie, wie sleep met n voertuig met ongeveer dieselfde krag. Met die bakkie se kraglewering wat kan ek te wagte wees ?
Ek het nog altyd met n baie sterker voertuig gesleep en omdat die n chinese voertuig is werk ek nog kliphard om voldoende vertroue te kry. Hier op die rand en Limpopo sleep hy soos n horlosie maar ek dink Natal se berge is n ander storie.
26 Sep 2019 @ 09:37:32 am
Jy gaan beter oor die weg kom as wat ek met my Penta en Saphire oor die weggekom het.
Ek het my 1ste Penta 1500kg heel gemaklik gesleep oor die algemeen maar teen die berg passe op het ek derde rat gevat en spoed was so 50-60km/h. Ek moes ook maar die temperatuur dop hou.
Die GVM behoort dit beter te doen en jy gaan nie nog sukkel met voertuig wat warm word nie.
Aan die eenkant het my Ford Saphire en Penta Sleep kombinasie my 'n "humble" sleep gesindheid gegee en vandag sleep ek baie gemaklik 90-110Km/h al kan my Tipper die Maia met gemak 'n vinniger sleepspoed handhaaf.
Daai ou Saphie het my die regte sleep gemoed "GELEER".
26 Sep 2019 @ 10:18:21 am
Dis nogal baie vir 'n 80 Kw voertuig, maar die wringkrag is hoog en dit is die belangriker syfer as dit by sleep kom. So 'n paar jaar gelede het meeste 1tonners maar ongeveer 80Kw ontwikkel en baie mense het met hulle gesleep, ook groot karavane. Ons het tot 'n paar jaar gelede 'n Sprite Supersport met 'n 2.1L Kombi van 82 Kw en 178 NM gesleep- ook verskeie kere Durban toe en hy het die opdraendes goed gevat. As ons nie na Pietermaritzburg deur swaar vragmotors gepla is nie, het hy die ergste opdraendes in derde uitgeloop (4 spoed ratkas) Die karavaan was heelwat ligter as waarvan jy praat maar die Kombi se wringkrag was ook heelwat minder. Die Kombi self was ook waarskynlik ligter as die Steed.
Laat weet tog na die trippie hoe jy gevaar het.
26 Sep 2019 @ 10:25:58 am
Gebruik die ratte dis hoekom hulle daar is, ek sien geen probleem nie. sterkte
26 Sep 2019 @ 12:06:13 pm
Nee wat, jy sal dit maak. My Toyota maak dit met ongeveer dieselfde. (nou nie so baie Nm soos die Fords nie maar agter os kom ook in die kraal)
So lank dit nie daai GWM petrol model is nie (Met hom sal jy Van Reenen moet uit reverse)
26 Sep 2019 @ 12:10:57 pm
Dis n moeilike een.
Ek het nou n Miss Bitchy Triton 2.5 DC 100kW 314Nm. Sy het alles in wat mens soek. Tot n heater vir jou foefenjol.
Ek dink robot tot robot sal my so 2 dae vat.
Ek sal moeilik daardie paaie sleep.
26 Sep 2019 @ 12:23:41 pm
Hannes ek het nou lekker gelag vir jou Miss Bitchy triton.
My suster hulle het jare terug 'n Miss bitchy bussie gery. Hulle het hom gedoop Moersebussie
26 Sep 2019 @ 12:30:57 pm
Jy sal onthou ekt vroeer die jaar gese ek wil graag n Ford ry.
Nou ja, die Here het Miss Bitchy op my pad gesit. En sys deksels Fancy!!. Ek soek nog net die knoppie vir die uitskiet stoel vir die vrou 🤣🤣🤣🤣🤣🤣
26 Sep 2019 @ 13:07:57 pm
Die rooi knoppie met die driehoek op
26 Sep 2019 @ 15:21:25 pm
Wel.... Ek met my "val uit die bus uit" Toyota, wat so "agter" is, sleep teen enige verlangde spoed al daai bulte uit in die regterbaan verby gewone voertuie met my Fleetline (ook maar net omdat die ander gewone voertuie gewoonloik teen 70-80kmh daar uit ry), teen 'n heerlike spoed.. So ek is seker jou Chinese GWM sal dit "maklik" doen..
Ok hier is my minder sarkastiese antwoord:
"Hoekom sal jy nou probleem he?"
Sleep sal mens sleep, al is dit stadig. Gelukkig is daar afdraendes ook.. Daar is BAIE trokke agter wie jy kan ry dat die Toyotas kan verby kom....
26 Sep 2019 @ 16:06:38 pm
Toyotas wat verby kom. Sien, dis wat my nog meer laat worry
Dak ry ek omtrent n bicycle as toyota kan verby kom , maar ek weet dit.
Brommer een van die dae skop GWM Toy se gaai in verkoop syfers 😂 veral met die komende steed 6
Maar nou skiet ek nie net spek nie ek gooi die hele vark rond 😜 wil net jou bloeddruk bietjie op charge
26 Sep 2019 @ 17:12:06 pm
Jy het mos laas SaltRock toe gesleep met n Jeep? Het jy hom verkoop?
26 Sep 2019 @ 17:49:43 pm
Bak oor,jy sal verbaas wees op sy sleep vermoee teen die opdraans,jy kan met n oop gemoed die pad vat.Met my TATA het ek die Wes Kaap plat gery en sy wringkrag is baie kleiner,gebruik net jou ratte betyds teen die opdraens
26 Sep 2019 @ 20:47:55 pm
En hier wonder ek oor my 3.2 Ranger en ‘n 620 kg Sprite Sprint wat vervaardig was voor Joost vir Lomu in 1995 ge tackle het! Nee wat, jy gaan okay wees met jou kombinasie. Dit feit dat jy vrae vra maak van jou ‘n ou wat op sy voete dink.
26 Sep 2019 @ 21:39:47 pm
Het hom omgeruil vir n kar en bakkie.
27 Sep 2019 @ 07:05:42 am
Dit is wat ek noem beplanning.
27 Sep 2019 @ 17:03:13 pm
My voerige Isuzu 2.8 se krag was 75Kw. Dit het maklik gesleep - gebruik jou ratte en hou jou revs waar die wringkrag die hoogste is - op Van Reenens kon ek tussen 60 en 80 kph behou.
27 Sep 2019 @ 17:19:23 pm
Nee wat jy hoef nie bekommerd te wees nie jy sal dit met gemak doen. Moenie haastig wees nie en soos hierbo gese gebruik jou ratkas. Onthou ook om jou nie blind te staar teen slegs KW en NM nie. Bakkies het sterker ratkaste en ewenaars as platkarre wat hulle beter kraglewering gee. Jy het nie al die spoed soos met n platkar nie maar die laer ratverhouding help met beter kragvermoe.
29 Sep 2019 @ 18:46:20 pm
Mense baie dankie vir julle hulpsame terugvoering. Ten minste is ek baie meer gerus.
Ek glo as ek my tyd vat sal ek geen probleme het.
Ek is gewoond om berg passe met genoeg krag aan te vat en nou dat ek op die rand van sukkel staan was ek bietjie bekommerd, veral in druk verkeer.
Danksy jul bydrae is ek sharp. 👍
30 Sep 2019 @ 11:13:39 am
Nie soveel jare terug nie het Jurgens hulle exclusive geadverteer met n Ford Ranger 2.5 TD D/C vooraan gehak.
Sy NM was 257, so ek is seker dat 300 NM meer as voldoende is.
30 Sep 2019 @ 18:11:15 pm
So 3 weke terug daar uitgekom teen 40 km/h in eerste/tweede. Moet noem dat ek die hele 30km tussen 2 trokke gery het, dit enkelbaan in altwee rigtings was, en geen verbykom kans gehad het nie. Maar my 2008 2.8tdi het die ding gedoen toe dit nodig was en gesleep soos ek wou teen 100km/h.
01 Oct 2019 @ 10:13:52 am
Was jy seker daai ford was nie die 4liter nie?? Ek onthou dit was so om 'n draai, Maar onthou ook daai tyd se exclusive was ligter as nou..
Ongeag, sover ek op die advertensie kon sien het die Ford net om die draai gestaan ;-)
Kon seker nie die bult vorentoe uitkom nie - hehe
02 Oct 2019 @ 13:19:01 pm
As die Great Wall Motors - engine in China kan sleep is ek seker hy gaan nie sleg vaar hier nie.
Julle manne wat ook Google, julle sal lees dat die GWM 'n vorige generasie Toyota 3Y engine in het. Die lisensie om motors te bou is van Mitsubishi gekoop. Dit word gebou op n vorige Izuzu onderstel. Die fabrikasie daarvan het hulle by Japan oorgekoop toe Toyota sy hele ontwerp oorgeneem het. Sommige parte van die GWM word deur Bosch in Australië gemaak. Verskeie ratkasse word gebruik, waarvan Izuzu een is. Net soos Tata en die Mahindra en ander Oosterse karre maak hulle staat op verskillende fabrikate om met parte te help.
Een van die mooi goed van GVM is die air bag IN die stuurwiel se ring! Kan jy dit glo? Die hele ring "ontplof" in 'n wye sirkel tydens 'n ongeluk, dit skiet nie uit vanuit die hoeter-deel van die stuurwiel nie.